डीएमसी लुधियाना दे ग्रैस्ट्रोइन्ट्रोलाजी दे वरिश्ठ कंस्लटेंट डा. अजित सूद ने गलाया जे हेपेटाइटिस सी कन्नै ग्रसित 40 थमां 80 फीसदी लोकें उप्पर उपचार दा असर होंगा ऐ ते ओह् एह्‌दे कन्नै पूर्ण रूपै थमां मुक्त होई सकदे न ब एह्‌दा उपचार माहिरें दी दिक्ख-रिक्ख च गै कीता जाना चाहिदा। राजधानी दे जीबी पंत अस्पताल दे गैस्ट्रोइन्ट्रोलाजी विभाग दे प्रमुक्ख प्रोफेसर शिव सरीन ने हेपेटाइठिस सी थमां ग्रसित लोकें दे फ्ही उपचार उप्पर जोर दिंदे होई गलाया जे किश लोकें उप्पर शुरुआती उपचार दा असर नेईं होंदा तां ऐसी स्थिति च उनेंगी फ्ही उपचार कराने दी लोड़ पौंदी ऐ ते करीब 20 थमां 30 फीसदी मरीजें गी फ्ही उपचार करना होंदा ऐ।